
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 1 

10 Ιανουάριου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

1 θέση σε κυκλοφορία νέων αναμνηστικών μεταλ¬ 
λικών κερμάτων των 50 (πενήντα δραχμών και 
καθορισμός των κυρίων γνωρισμάτων ιούς .... 1 

2. Ίδρυση Σχολής Επιστημών Αγωγής στο Πανεπι¬ 

στήμιο Κρήτης . 2 

3. Ίδρυση Ενορίας του Ιερού Ενοριοκοϋ Ναού Αγίας 

θεοκτίστης Κοινότητας Κώμης Επαρχίας Μυτι¬ 
λήνης της Ιερός Μητροπόλεως Μυτιλήνης Ερεσ- 
σού και Πλωμαρίου. 3 

4. Εισαγωγή στις Σχολές Αξιωματικών και Αστυφυ¬ 

λάκων με το σύστημα των γενικών εξετάσεων. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 1 (1) 

θέση σε κυκλοφορία νέων αναμνηστικών μεταλλικών κερ¬ 
μάτων των 50 (πενήντα δραχμών και καθορισμός των 
κυρίων γνωρισμάτων τους. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου δεύτε¬ 
ρου του Ν.Δ. 488/74 περί κυρώσεως της μεταξύ του Ελ¬ 
ληνικού Δημοσίου και της Τραπέζης της Ελλάδος, υπο- 
γραφείσης την 21η Ιουνίου 1973 Συμβάσεως δΓ ής ρυθμί¬ 
ζονται τα της κοπής μεταλλικών κερμάτων του Δημοσίου 
και άλλων τινων διατάξεων (Α 203/1974). 

2. Τις διατάξεις του άρθρου 29Α του Ν. 1558/1985, το 
οποίο προστέθηκε με το άρθρο 27 του νώμου 2081/1992 
(Α 154). 

3. Την αριθμ. 1026431/268006Α/2.3.94 κοινή από¬ 
φαση του Πρωθυπουργού και Υπουργού των Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β154/17.3.94). 

4. Το γεγονός ότι απο την εκτέλεση του παρόντος προ- 
καλείται δαπάνη 225 000.000 δραχμών η οποία θα βαρύ¬ 
νει τον ΚΑΕ 3331 του Ειδικού Φορέα 23-110 οικονομικού 
έτους 1994. 

5. Την αριθμ. 666/1994 γνωμοδότηση του Συμβουλίου 
της Επικρατείας. 


Μετά από πρόταση του Υφυπουργού των Οικονομικών, 
αποφασίζουμε: 


Άρθρο 1 

1. Τίθενται στην κυκλοφορία νέα αναμνηστικά μεταλ¬ 
λικά κέρματα αξίας 50 (πενήντα) δραχμών με την ευκαιρία 
του εορτασμού από τη Βουλή των Ελλήνων των 150 χρό¬ 
νων Συνταγματικού Βίου (1844-1994). 

Οι παραστάσεις των ανωτέρω κερμάτων έχουν ως ακο¬ 
λούθως: 

α. Στην πρόσθια άψη απεικονίζεται, στο κέντρο, η προ¬ 
σωπογραφία του Ιωάννη Μακρυγιάννη, για το 50% της πο¬ 
σότητας των κερμάτων (7.500.000 τεμάχια) και του Δημη- 
τρίου Καλλέργη για το άλλο 50% της ποσότητας 
(7.500.000 τεμάχια). 

β. Στην οπίσθια άψη (κοινή και για τα δύο κέρματα), 
απεικονίζεται το κτίριο της Βουλής των Ελλήνων. Επάνω 
από αυτό, κυκλικά, αναγράφονται οι λέξεις «ΒΟΥΛΗ ΤΟΝ 
ΕΛΛΗΝΩΝ» και μεταξύ αυτών και του κτιρίου, αριστερά 
και δεξιά, οι χρονολογίες 1844-1994. Κάτω από το κτίριο 
της Βουλής των Ελλήνων, σε προοπτική ανάπτυξη ανα¬ 
γράφονται σε μια σειρά οι λέξεις «150 ΧΡΟΝΙΑ» και οε 
δεύτερη σειρά «ΣΥΝΤΑΓΜΑΤΙΚΟΥ ΒΙΟΥ». 

Από κάτω αναγράφεται ο αριθμός «50» αριστερά και 
απεικονίζεται μικρά ανθέμιο - σήμα του Εθνικού Νομισμα¬ 
τοκοπείου και δεξιά η συντομογραφία «ΔΡΧ». 

2. Τα παραπάνω πενηντάδραχμα θα κοπούν εφ’ άπαξ 
σε ποσότητα 15.000.000 τεμαχίων θα κυκλοφορούν πα¬ 
ράλληλα με τα ίσης αξίας μεταλλικά κέρματα που τέθηκαν 
σε κυκλοφορία με το άρ. 424/86 Π.Δ. καλύπτοντας τις συ¬ 
ναλλακτικές ανάγκες σε κέρματα των 50 δραχμών μέχρι 
πλήρους απορροφήσεώς τους και θα έχουν την ίδια σύν¬ 
θεση κράματος και τα ίδια τεχνικά χαρακτηριστικά με τα 
κυκλοφορούντο. 

3. Κατά τα λοιπά ισχύουν όσα αναφέρονται στο αριθμ. 
424/86 Προεδρικό Διάταγμα. 

ΕΦΗΜΕΡΙΕ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΠΡΡΤΟ) 


Αρθρο 2 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 29 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΙ ΟΙΚΟΝΟΜΙΚΟΝ 

ΝΙΚ. ΚΥΡΙΑΖΙΔΗΣ 

-Φ-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 2 (2) 

Ίδρυση Σχολής Επιστημών Αγωγής στο Πανεπιστήμιο 
Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. θτουΝ. 1268/82 «Για τη δομή και 
λειτουργία των Ανωτάτων Εκπαιδευτικών Ιδρυμάτων (Α' 
87). 

β) Του άρθρου 48 παρ. 1 του Ν. 1404/83 «Για τη δομή 
και λειτουργία των Τεχνολογικών Εκπαιδευτικών Ιδρυμά¬ 
των (Α' 173). 

γ) Του άρθρου 29Α' του Ν. 1558/85, όπως αυτό προ¬ 
στέθηκε με το άρθρο 27 του Ν. 2081/92 (Α' 154). 

2. Τη γνώμη της Συγκλήτου του Πανεπιστημίου Κρήτης 
(συνεδρίαση 72η/27.10.1993). 

3. Τη γνώμη του Συμβουλίου Ανωτάτης Παιδείας (συνε¬ 
δρίαση 19η/11.2.94). 

4. Το γεγονός ότι από τις διατάξεις του παρόντος προ- 
καλείται μηδέν δαπάνη για το 1994 και 450.000 δρχ. για 
το οικονομικό έτος 1995 και εφεξής, η ανωτέρω δαπάνη 
θα καλυφθεί από τον προϋπολογισμό εξόδων του Υπουρ¬ 
γείου Εθνικής Παιδείας και θρησκευμάτων στον οποίο θα 
εγγράφει σχετική πίστωση. 

5. Την αριθμ. 564/1994 γνωμοδότηση του Συμβουλίου 
της Επικράτειας, με πρόταση του Υπουργικού Συμβου¬ 
λίου, αποφασίζουμε: 

Άρθρο μόνο 

1. Ιδρύεται στο Πανεπιστήμιο Κρήτης Σχολή Επιστημών 
Αγωγής για την οποία εντάσσονται το Παιδαγωγικά Τμήμα 
Δημοτικής Εκπαίδευσης και το Παιδαγωγικό Τμήμα Νη¬ 
πιαγωγών, τα οποία ιδρύθηκαν με το άρθρο 46 παρ. 1 Ν. 
1268/82 (Α 87). 

2. Μέσα σε ένα μήνα από την δημοσίευση του παρόντος 
κινείται από τον Πρύτανη του Πανεπιστημίου Κρήτης η 
διαδικασία για την εκλογή Κοσμήτορα και συγκρότησης 
της Γ ενικής Συνέλευσης και της Κοσμητείας της Σχολής. 

3. Η θητεία ίου Κοσμήτορα αρχίζει από το επόμενο, 
μετά την εκλογή του ακαδημαϊκού έτους. 

Στον Υπουργό Εθνικής Παιδείας και θρησκευμάτων 


αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 29 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΤΑ ΜΕΛΗ 

ΓΕΡΑΣΙΜΟΣ ΑΡΣΕΝΗΣ, ΚΑΡΟΛΟΣ ΠΑΠΟΥΛΙΑΣ, ΚΩ¬ 
ΣΤΑΣ ΣΚΑΝΔΑΛΙΔΗΣ, ΓΙΑΝΝΟΣ ΠΑΠΑΝΤΩΝΙΟΥ, ΑΛΕ¬ 
ΞΑΝΔΡΟΣ ΠΑΠ ΑΔΟΠ ΟΥ ΛΟΣ, ΓΕΩΡΓΙΟΣ ΜΩΡΑΪΤΗΣ, 
ΙΩΑΝΝΗΣ ΣΚΟΥΛΑΡίΚΗΣ, ΔΗΜΗΤΡΙΟΣ ΚΡΕΜΑΣΤΙΝΟΣ, 
ΓΕΩΡΓΙΟΣ ΚΟΥΘΕΛΑΚΗΣ, ΓΕΩΡΓΙΟΣ ΠΑΠΑΝΔΡΕΟΥ, 
ΑΘΑΝΑΣΙΟΣ ΜΙΚΡΟΥΤΣΙΚΟΣ, ΔΙΟΝΥΣΙΟΣ ΛΙΒΑΝΟΣ, 
ΓΕΩΡΓΙΟΣ ΚΑΤΣΙΦΑΡΑΣ, ΣΤΥΛΙΑΝΟΣ - ΑΓΓΕΛΟΣ ΠΑ- 
ΠΑΘΕΜΕΛΗΣ, ΚΩΝ/ΝΟΣ ΤΡΙΑΡΙΔΗΣ, ΑΝΤΩΝΙΟΣ ΚΟ¬ 
ΤΣΑΚΑΣ, ΚΩΝ/ΝΟΣ ΛΑΛΙΩΤΗΣ, ΚΩΝ/ΝΟΣ ΣΗΜΙΤΗΣ, 
ΑΘΑΝΑΣΙΟΣ ΤΣΟΥΡΑΣ, ΕΥΑΓΓΕΛΟΣ ΒΕΝΙΖΕΛΟΣ, ΓΕ¬ 
ΩΡΓΙΟΣ ΔΑΣΚΑΛΑΚΗΣ, ΓΕΩΡΓΙΟΣ ΡΩΜΑΙΟΣ, ΦΙΛΙΠ¬ 
ΠΟΣ ΠΕΤΣΑΛΝΙΚΟΣ, ΚΩΝ/ΝΟΣ ΓΕΙΤΟΝΑΣ, ΧΡΗΣΤΟΣ 
ΡΟΚΟΦΥΛΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 3 (3) 

Ίδρυση Ενορίας του Ιερού Ενοριακού Ναού Αγίας Θεοκτί- 
ατης Κοινότητας Κώμης Επαρχίας Μυτιλήνης της Ιεράς 
Μητροπόλεως Μυτιλήνης Ερεσσού και Πλωμαρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παράγρ. 2 του Ν. 590/77 
«Περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/77) σε συνδυασμό με τις διατάξεις των 
άρθρων 2 και 3 του 8/7Θ Κανονισμού της Ιεράς Συνόδου 
της Εκκλησίας της Ελλάδος «Περί Ναών και Ενοριών (ΦΕΚ 
1 / 

1980). ν 

2. Το άρθρο 29Α του Ν. 1558/1985 (ΦΕΚ 137), το 
οποίο προσετέθη με το άρθρο 27 του Ν. 2081/1992 (Α' 
154). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Μυτιλήνης Ερεσσού και Πλωμα- 
ρίου που περιλαμβάνεται στο πρακτικό της συνεδρίας της 
21ης Ιουλίου 1994. 

4. Την αριθμ, 13/1994 γνωμοδότηση του Κοινοτικού 
Συμβουλίου Κώμης. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού προϋπολογι¬ 
σμού. 

6. Την 602/1994 γνωμοδότηση του Συμβουλίου της 
ΕπικρατεΙας με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερ^ύ Ενοριακού Ναού Αγίας θεο- 
κτίστης Κοινότητας Κώμης Επαρχίας Μυτιλήνης της Ιεράς 
Μητροπόλεως Μυτιλήνης Ερεσσού και Πλωμαρίου. 

Στον Υπουργό Εθνικής Παιδείας και θρησκευμάτων 


ΕΦΗΜΕΡίΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 29 Δεκεμβρίου 1994 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑ ΤΟΝ 

ΓΕΩΡΓΙΟΣ ΠΑΠΑΝΔΡΕΟΥ 
- 4- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 4 (4) 

Εισαγωγή στις Σχολές Αξιωματικών και Αστυφυλάκων με 
το σύστημα των γενικών εξετάσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1, εδάφια στ' και η’ 
και του άρθρου 53 του Ν. 1431/1984 «Οργανισμός 
Υπουργείου Δημόσιας Τάξης» (Α' - 152), όπως το άρθρο 
11 αντικαταστάθηκε με το άρθρο 1 παρ. 1 ταυ Ν. 1590/ 

1986 (Α' - 49). 

2. Τις διατάξεις του άρθρου 1 παράγραφοι 4 και 5 του Ν. 
2226/1994 «Εισαγωγή, εκπαίδευση Και μετεκπαίδευση 
στις Σχολές της Αστυνομικής Ακαδημίας και στο Τμήμα 
Ανθυποπυραγών και Πυροσβεστικής Ακαδημίας και άλλες 
διατάξεις» (Α' - 122). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' - 
36). 

4. Τις διατάξεις του άρθρου 29Α του Ν. 1558/1985 
«Κυβέρνησή και Κυβερνητικά Όργανα» (Α' - 137), το 
οποίο προστέθηκε με το άρθρο 27 του Ν. 2081 /1992 (Α' - 
154). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

6. Την υπ’ αριθ. 644/1994 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

ΚΕΦΑΛΑΙΟ Α' 

ΔΙΑΔΙΚΑΣΙΑ ΔΙΑΓΩΝΙΣΜΟΥ 

Αρθρο 1 

Προκήρυξη διαγωνισμού 

1. Ο διαγωνισμός για την εισαγωγή σπουδαστών στις 
Σχολές Αξιωματικών και Αστυφυλάκων της Αστυνομικής 
Ακαδημίας γίνεται μετά από προκήρυξη του Αρχηγού της 
Ελληνικής Αστυνομίας και η επιλογή των υποψηφίων γίνε¬ 
ται σύμφωνα με τις διατάξεις του Ν. 2226/1994 και του 
παρόντος διατάγματος. 

2. Στην προκήρυξη ορίζονται: 

α. Ο αριθμός εκείνων που θα εισαχθούν σε κάθε σχολή, 
συνολικά και κατά κατηγορίες, 
β. Τα απαιτούμενα προσόντα, 
γ. Τα απαιτούμενα δικαιολογητικά, ο χρόνος και ο τρό¬ 
πος υποβολής τους. 

δ. Η διαδικασία, ο χρόνος και ο τρόπος των προκαταρ¬ 
κτικών εξετάσεων. 


ε. Κάθε άλλη αναγκαία λεπτομέρεια. 

3. Η προκήρυξη αποστέλλεται στις Υπηρεσίες της Ελ¬ 
ληνικής Αστυνομίας, στις Διευθύνσεις Δευτεροβάθμιας 
Εκπαίδευσης, στα Επιτελεία των Κλάδων των Ε.Δ., στα 
μέσα μαζικής ενημέρωσης, στον ημερήσια τύπο, στους 
Δήμους και στις Κοινότητες, στα κατά τόπους Γραφεία 
του Οργανισμού Απασχόλησης Εργατικού Δυναμικού 
(Ο.Α.Ε.Δ.), στις Πρεσβείες και τα Προξενεία της Ελλάδας 
στο Εξωτερικό, για την όσο το δυνατόν ευρύτερη ενημέ¬ 
ρωση των ενδιαφερομένων. 

ΚΕΦΑΛΑΙΟ Β' 

ΙΔΙΩΤΕΣ ΥΠΟΨΗΦΙΟΙ ΑΞΙΩΜΑΤΙΚΟΙ 
ΚΑΙ ΑΣΤΥΦΥΛΑΚΕΣ 

Αρθρο 2 

Προσόντα ιδιωτών υποψηφίων αξιωματικών 
και αστυφυλάκων 

1. Οι ιδιώτες υποψήφιοι για τις Σχολές Αξιωματικών και 
Αστυφυλάκων της Αστυνομικής Ακαδημίας πρέπει να 
έχουν τα ακόλουθα προσόντα; 

α. Να μην υπερβαίνουν το 26ο έτος της ηλικίας τους 
κατά την 31η Δεκεμβρίου του έτους διενέργειας των εξε¬ 
τάσεων. 

β. Να είναι κάτοχοι τίτλου σπουδών που τους επιτρέπει 
τη συμμετοχή σε εξετάσεις για την εισαγωγή στα Ανώτατα 
Εκπαιδευτικά Ιδρύματα (Α.Ε.Ι.), της χώρας. 

γ. Να έχουν υγεία και άρτια σωματική διάπλαση, διαπι- 
στοϋμενη από την αρμόδια υγειονομική επιτροπή κατάτα¬ 
ξης, σύμφωνα με τις ισχύουοες κάθε φορά διατάξεις για 
τη σωματική ικανότητα υποψηφίων των Σχολών Στρατού 
Ξηρός. 

δ. Να έχουν σωματικά, ψυχικά και διανοητικά προσόντα, 
ανταποκρινόμενα στις απαιτήσεις του αστυνομικού έργου. 

ε. Να έχουν πίστη στο Σύνταγμα, αφοσίωση στην πα¬ 
τρίδα και να μην πρεσβεύουν θρησκευτικές δοξασίες, που 
εμποδίζουν την εκτέλεση των καθηκόντων τους. 

στ. Να έχουν ανάστημα τουλάχιστον 1,70 μ. οι άνδρες 
και 1,65 μ. οι γυναίκες, χωρίς υποδήματα και στηθική πε¬ 
ρίμετρο οι άνδρες τουλάχιστον 0,83 μ. 

ζ. Να μην έχουν κσταδικασθεί για τέλεση ή απόπειρα 
κακουργήματος ή των εγκλημάτων ανυποταξίας, λιποτα¬ 
ξίας, προσβολών του πολιτεύματος, προδοσίας της χώ¬ 
ρας, προσβολών κατά της πολιτειακής εξουσίας, κατά της 
ελεύθερης άσκησης των πολιτικών δικαιωμάτων, παραχά¬ 
ραξης, κιβδηλίας, πλαστογραφίας, ψευδορκίας, ψευδούς 
καταμήνυσης, ψευδούς ανώμοτης κατάθεσης, απιστίας 
περί την υπηρεσία, παράβασης καθήκοντος, ανθρωπο¬ 
κτονίας εκτός της προερχόμενης από αμέλεια, κατά της 
γενετήσιας ελευθερίας και οικονομικής εκμετάλλευσης 
της γενετήσιας ζωής, συκοφαντικής δυσφήμισης, κλοπής, 
υπεξαίρεσης, εκβίασης, απάτης, απιστίας, επαιτείας, 
αλητείας, δωροδοκίας, καταπίεσης, ναρκωτικών, ζωοκλο¬ 
πής, ζωοκτονίας, λαθρεμπορίας ή οποιοσδήποτε άλλου 
εγκλήματος από δόλο τελεοθέντος, για το οποίο επιβλή¬ 
θηκε ποινή φυλάκισης τουλάχιστον τριών μηνών. 

Υποψήφιοι οι οποίοι έχουν παραπεμφθεΐ σε δίκη, μπο¬ 
ρούν να συμμετάσχουν σπς εξετάσεις, αλλά δεν κατατάσ¬ 
σονται στο Σώμα, αν μέχρι το χρόνο έκδοσης της διαταγής 
κατάταξης δεν έχει εκ δοθεί αμετάκλητη αθωωτική από¬ 
φαση. 

Ο όρος καταδίκη περιλαμβάνει και την καταδίκη σε ποι¬ 
νική σωφρονισμό για τα παραπάνω εγκλήματα, 
η. Να μην έχουν στερηθεί οποτεδήποτε των πολιτικών 

δικαιωμάτων τους, έστω και αν έχει λήξει ο χρόνος που 
ορίσθηκε για τη στέρησή τους. 

θ. Να μην τελούν υπό απαγόρευση ή δικαστική αντί¬ 
ληψη. 

Αρθρο 3 

Δικαιολογητικά υποψηφίων 

1. Όσοι έχουν τα προσόντα που προηγούμενου άρθρου 
και επιθυμούν να καταταγούν ως δόκιμοι Αστυφύλακες ή 
δόκιμοι Υπαστυνόμοι, πρέπει αφενός να δηλώσουν τούτο 
στο Μηχανογραφικό Δελτίο του Υπουργείου Εθνικής Παι¬ 
δείας και θρησκευμάτων και αφετέρου να υποβάλουν στις 
υπηρεσίες της παρ. 1 του άρθρου 4 του παρόντος, μέσα 
στις προθεσμίες που ορίζει η προκήρυξη, τα εξής δικαιο- 
λογητικά: 

α. Αίτηση συμμετοχής. 

β. Δύο (2) φωτογραφίες τύπου διαβατηρίου. Στο πίσω 
μέρος κάθε φωτογραφίας αναγράφεται το ονοματεπώ¬ 
νυμο του υποψηφίου καθαρά. 

γ. Επικυρωμένο φωτοαντίγραφο του δελτίου ταυτότη¬ 
τάς τους. Σε περίπτωση που στοιχεία του δελτίου ταυτό¬ 
τητας έχουν μεταβληθεί, τα στοιχεία αυτά δηλώνονται με 
υπεύθυνη δήλωση του άρθρου 8 του Ν. 1599/1986 (Α' - 
75). 

δ. Υπεύθυνη δήλωση του άρθρου 8 του Ν. 1599/1986 
ότι έχουν τα προσόντα που αναφέρονται στα εδάφια ζ\ ή 
και θ' του προηγούμενου άρθρου του παρόντος και ότι 
έχουν δηλώσει προτίμηση των Σχολών της Αστυνομικής 
Ακαδημίας στο Μηχανογραφικό Δελτίο. Στην ίδια δήλωσή 
αναφέρουν αν υπάγονται σε ειδική κατηγορία και ποία, κα¬ 
θώς αν επιθυμούν να κάνουν χρήση του σχετικού δικαιώ¬ 
ματος. 

ε. Οι έγγαμοι με αλλογενείς αλλοδαπούς υποβάλλουν 
υπεύθυνη δήλωση του άρθρου 8 του Ν. 1599/1986, στην 
οποία δηλώνουν την υπηκοότητα του συζύγου τους. 

στ. Οι υπαγόμενοι στις ειδικές κατηγορίες του άρθρου 
42 του Ν. 1481/1984, εφόσον δήλωσαν ότι επιθυμούν να 
κάνουν χρήση του σχετικού δικαιώματος, υποβάλλουν επι¬ 
πλέον τα εξής δικαιολογητικά: 

(1) Οι πολύτεκνοι και τα τέκνα τους. 

Βεβαίωση του προέδρου του οικείου Συλλόγου Πολυτέ¬ 
κνων ή, όπου δεν υπάρχει, του οικείου Ταμείου Πρόνοιας 
και Προστασίας Πολυτέκνων, θεωρημένη από την Ανώ¬ 
τατη Συνομοσπονδία Πολυτέκνων Ελλάδας. 

(2) Τα τέκνα αναπήρων και θυμάτων πολέμου καθώς και 
αναπήρων ή θυμάτων εν ενεργεία ή εν συντάξει αστυνομι¬ 
κού προσωπικού ειρηνικής περιόδου: 

(α) Βεβαίωση του Γ ενικού Λογιστηρίου του Κράτους ότι 
η οικογένεια του υποψήφιου συνταξιοδοτείται για τον 
ανωτέρω λόγο ή υπεύθυνη δήλωση του άρθρου 8 του Ν. 

1599/1986, του συνταξιοδοτούμενου, στην οποία αναφέ- 
ρεται ο αριθμός, η χρονολογία έκδοσης και το όργανο που 
εξέδωσε την πράξη συνταξιοδότησης, μαζί με απόκομμα 
της επιταγής καταβολής της σύνταξης κατά το τελευταίο, 
πριν την υποβολή της δήλωσης, μήνα. 

(β) Πιστοποιητικό του οικείου Δήμου ή Κοινότητας για 
την οικογενειακή τους κατάσταση ή σχετική υπεύθυνη δή¬ 
λωση του άρθρου 8 του Ν. 1599/1986. 

(3) Τα τέκνα αναγνωρισμένων, βάσει της εκάστοτε ισχύ- 
ουσας νομοθεσίας, ως αγωνιστών Εθνικής Αντίστασης. 

(α) Πιστοποιητικό της Διεύθυνσης Εφέδρων Πολεμι¬ 
στών Αναπήρων, θυμάτων και Αγωνιστών (Δ.Ε.Π.Α.Θ.Α.) 
ή οικείας Νομαρχίας ότι ο πατέρας ή η μητέρα του υποψή¬ 
φιου έχει αναγνωρισθεί ως αγωνιστής Εθνικής Αντίστα¬ 


σης. 

(β) Πιστοποιητικό του οικείου Δήμου ή Κοινότητας για 
την οικογενειακή τους κατάσταση ή σχετική υπεύθυνη δή¬ 
λωση του άρθρου 8 του Ν. 1599/1986. 

(4) Τα τέκνα ή οι εν χηρεία σύζυγοι αστυνομικών, που 
πέθαναν κατά την εκτέλεση διατεταγμένης υπηρεσίας ή 
εξαιτίας της υπηρεσίας: 

Βεβαίωση της αρμόδιας Διεύθυνσης του Υπουργείου 
Δημόσιας Τάξης ή βεβαίωση της Διεύθυνσης Συντάξεων 
του Γ ενικού Λογιστηρίου του Κράτους. 

Στη δεύτερη περίπτωση απαιτείται και πιστοποιητικό 
του οικείου Δήμου ή Κοινότητας για την οικογενειακή του 
κατάσταση ή υπεύθυνη δήλωση του άρθρου 8 του Ν. 
1599/1986. 

2. Όσοι από τους υποψήφιους καλούνται προς κατά¬ 
ταξη υποβάλλουν στις Υπηρεσίας Κατάταξης και τα εξής 
δικαιολογητικά: 

α. Τίτλο σπουδών. 

β. Αντίγραφο Μητρώου Τύπου Α', που εκδίδεται τρεις 
μήνες το πολύ πριν από την ημερομηνία υποβολής. 

γ. Πιστοποιητικό Εισαγγελίας ότι δεν έχουν παραπεμ- 
φθεΙ σε δίκη, που εκδίδεται τρεις μήνες το πολύ πριν από 
την ημερομηνία υποβολής. 

δ. Πιστοποιητικό Στρατολογικού Γ ραφείου Τύπου Α”, για 
όσους από τους άδρες έχουν εκπληρώσει τις στρατιωτικές 
τους υποχρεώσεις. 

Αρθρο 4 

Υποβολή και έλεγχος των δικαιολογητικών 

1. Οι ιδιώτες υποψήφιοι υποβάλλουν αυτοπροσώπως 
στα Αστυνομικά Τμήματα του τόπου κατοικίας ή διαμονής 
τους τα δικαιολογητικά του άρθρου 3 παρ. 1 του παρό¬ 
ντος, μέσα στις προθεσμίες που ορίζει η προκήρυξη. 

2. Το Αστυνομικό Τμήμα που δέχεται τα δικαιολογη- 
τικά: 

α. Ελέγχει αυτά για την εμπρόθεσμη υποβολή τους, κα¬ 
θώς και για την ακρίβεια, την πληρότητα και τη σύνταξή 
τους, σύμφωνα με τις διατάξεις του παρόντος και τις σχε¬ 
τικές διαταγές και οδηγίες. 

β. Μετράει το ανάστημα κάθε υποψηφίου και συντάσσει 
σχετική βεβαίωση που επισυνάπτει στα δικαιολογητικά. 

γ. Επιστρέφει, χωρίς άλλη διατύπωση, τα δικαιολογη- 
τικά ατούς υποψήφιους, που δεν έχουν το απαιτούμενο 
ανάστημα ή το όριο ηλικίας, πλην αυτών που συνέταξε η 
Υπηρεσία. Σε περίπτωση αμφισβητήσεως του υποψη¬ 
φίου, το Αστυνομικό Τμήμα διαβιβάζει στις Υπηρεσίες του 
εδαφίου δ' του παρόντος άρθρου τα δικαιολογητικά, μαζί 
με τη βεβαίωση που συνέταξε για το ανάστημα του υπο¬ 
ψηφίου. Οι Υπηρεσίες αποφαίνονται με πράξη τους σρι- 
στικώς επί της αμφισβητήσεως. 

δ. Υποβάλλει το ανωτέρω δικαιολογητικά στην προϊστα- 
μένη Αστυνομική Διεύθυνση ή Διεύθυνση Αστυνομίας. 

ε. Προβαίνει στη δακτυλοακόπηση των υποψηφίων και 
υποβάλλει τα δακτυλοσκοπικά δελτία στη Διεύθυνση 
Εγκληματολογιών Ερευνών κοινοποιώντας την υποβλη¬ 
τική αναφορά του στις προϊστάμενες Υπηρεσίες Κατάτα¬ 
ξης. 

Η Διεύθυνση Εγκληματολογιών Ερευνών αποστέλλει 
απευθείας τις απαντήσεις της στις Υπηρεσίες Κατάτα¬ 
ξης. 

3. Οι Υπηρεσίες του εδαφίου δ' της προηγούμενης πα¬ 
ραγράφου ελέγχουν τα δικαιολογητικά, μεριμνούν για τη 
συμπλήρωση ή διόρθωση τυχόν ελλείψεων και σφαλμά¬ 
των και διαβιβάζουν αντίγραφο της αίτησης συμμετοχής 

στη Διεύθυνση Αστυνομικού Προσωπικού του Υπουργείου 
Δημόσιας Τάξης μαζί με ονομαστική κατάσταση των υπο¬ 
ψηφίων. 

Άρθρο 5 

Διαδικασία προκαταρκτικών εξετάσεων 

1. Οι προκαταρκτικές εξετάσεις είναι ενιαίες και κοινές 
για τους υποψηφίους και των δύο σχολών της Αστυνομι¬ 
κής Ακαδημίας και περιλαμβάνουν υγειονομικές, αθλητι¬ 
κές και ψυχοτεχνικές δοκιμασίες (ΤΕ3Τ3). Για το πρό¬ 
γραμμα των εξετάσεων, τον τόπο και χρόνο παρουσιά- 
σεως οι υποψήφιοι ενημερώνονται με δική τους ευθύνη 
από τις Αστυνομικές Διευθύνσεις ή Διευθύνσεις Αστυνο¬ 
μίας αμέσως μετά το πέρας των Γενικών Εξετάσεων, 
εκτός αν κληθούν ενωρίτερα μέσω των υπηρεσιών του άρ¬ 
θρου 4 παρ. 1 του παρόντος. 

2. Η υγειονομική εξέταση ενεργείται από την αρμόδια 
υγειονομική Επιτροπή Κατάταξης σύμφωνα με τις διατά¬ 
ξεις για την Υγειονομική Υπηρεσία της Ελληνικής Αστυνο¬ 
μίας. 

3. Οι υποψήφιοι για την υγειονομική εξέταση παραλαμ- 
βάνουν από τις Αστυνομικές Διευθύνσεις ή Διευθύνσεις 
Αστυνομίας μετά την 20ην ΜαΤου, αφενός το δελτίο 
υγειονομικής εξέτασης, επί του οποίου επικολλάται φω¬ 
τογραφία και αφετέρου το παραπεμπτικό σημείωμα, τα 
οποία αποστέλλονται από τη Διεύθυνση Υγειονομικού. 
Στη συνέχεια μεταβαίνουν σε Κρατικό Νοσοκομείο και 
υποβάλλονται στις υγειονομικές εξετάσεις που αναφέρο- 
νται στο παραπεμπτικό σημείωμα, στην οικεία στήλη του 
οποίου ο αρμόδιος γιατρός γνωματεύει τα αποτέλεσμα 
θέτοντας την υπογραφή και τη σφραγίδα του. Από τη 
γραμματεία του Νοσοκομείου θεωρείται το γνήσιο της 
υπογραφής των γνωματευόντων γιατρών. 

Οι εξετάσεις πραγματοποιούνται μέχρι το πέρας των 
Γενικών Εξετάσεων και οι υποψήφιοι, προσκομίζοντας το 
δελτίο υγειονομικής εξέτασης με τις γνωματεύσεις των 
γιατρών, παρουσιάζονται σύμφωνα με το πρόγραμμα ενώ¬ 
πιον της αρμόδιας Επιτροπής Κατάταξης, η οποία αποφαί- 
νεται για την ικανότητα ή μη αυτών. Η Επιτροπή δύναται να 
παραγγείλει την επανεξέταση κάποιου υποψηφίου, εφό¬ 
σον κρίνει τούτο σκόπιμο ή προκύπτουν αμφιβολίες. 

4. Οι αθλητικές δοκιμασίες διενεργοϋνται σε Αστυνομι¬ 
κές Υπηρεσίες, οι οποίες ορίζονται με απόφαση του Αρ¬ 
χηγού της Ελληνικής Αστυνομίας, ανάλογα με τον αριθμό 
των υποψηφίων, στις έδρες των οποίων συγκροτούνται 
τριμελείς επιτροπές εξέτασης, που αποτελούνται από 
έναν Αστυνομικό Διευθυντή ή Αστυνομικό Υποδιευθυντή 
ή Αστυνόμο Α' ως Πρόεδρο και δύο Αστυνόμους Α' ή 
Αστυνόμους Β' ή Υπαστυνδμους Α' ως μέλη. Ως γραμμα¬ 
τέας ορίζεται κατάλληλος βαθμοφόρος. 

Με διαταγή του Αρχηγού της Ελληνικής Αστυνομίας 
ορίζονται ονομαστικά τα τακτικά και αναπληρωματικά 
μέλη των επιτροπών, οι Γραμμστείς αυτών, η ημερομηνία 
έναρξης και λήξης των εργασιών τους και κάθε άλλη ανα¬ 
γκαία λεπτομέρεια. 

5. Για τον έλεγχο της αθλητικές επίδοσης οι υποψήφιοι 
υποβάλλονται στα εξής αγωνίσματα: 

α. Αλμα σε μήκος τουλάχιστον 3,5 μ. οι άνδρες και 2,5 
μ. οι γυναίκες (τρεις προσπάθειες). 

β. Άλμα σε ύψους τουλάχιστον 1 μ. οι άδρες και 0,80 μ. 
οι γυναίκες (τρεις προσπάθειες). 

γ. Δρόμος 1.000 μέτρων οι άνδρες και 800 μέτρων οι 
γυναίκες μέσα σε χρόνο 4' και 20" (μία προσπάθεια). 


6. Οι ψυχοτεχνικές δοκιμασίες·διενεργοϋνται σε Αστυ¬ 
νομικές Υπηρεσίες, οι οποίες ορίζονται με απόφαση του 
Αρχηγού της Ελληνικής Αστυνομίας, ανάλογα με τον 
αριθμό των υποψηφίων, στις έδρες των οποίων συγκρο¬ 
τούνται τριμελείς επιτροπές εξέτασης, που αποτελούνται 
από δύο αξιωματικούς με βαθμό Αστυνόμου Α' ή Αστυνό ¬ 
μου Β' ή Υπαστυνόμου Α', ως μέλη και ένα Ψυχολόγο ή 
Ψυχίατρο, ως πρόεδρο, που δύναται να προέρχεται είτε 
από την Ελληνική Αστυνομία, είτε από Κρατικό Νοσοκο¬ 
μείο, είτε από τις Ένοπλες Δυνάμεις, είτε από ιδιώτες και 
ο οποίος προτείνεται από τη Διεύθυνση Υγειονομικού του 
Υπουργείου Δημόσιας Τάξης. Ως γραμματέας ορίζεται κα ¬ 
τάλληλος βαθμοφόρος. 

Με διαταγή του Αρχηγού της Ελληνικής Αστυνομίας 
ορίζονται ονομαστικά τα τακτικά και αναπληρωματικά 
μέλη των επιτροπών, οι γραμματείς αυτών, η ημερομηνία 
έναρξης και λήξης των εργασιών τους και κάθε άλλη ανα¬ 
γκαία λεπτομέρεια. 

7. Γ ια την εξακρίβωση των ψυχικών ικανοτήτων οι υπο¬ 
ψήφιοι υποβάλλονται στη δοκιμασία των ΤΕ3Τ3 προσωπι¬ 
κότητας (Μ.Μ.Ρ.Ι.). Με την εξέταση αυτή ερευνάται κυ¬ 
ρίως η κρίση, η προσαρμοστικότητα στις μεταβαλλόμενες 
καταστάσεις και απαιτήσεις, η αυτοκυριαρχία, η συναι¬ 
σθηματική σταθερότητα, η δομή της προσωπικότητας, η 
σκέψη και η αντίληψη. 

8. Οι υποψήφιοι που υποβλήθηκαν στη δοκιμασία ι:ων 
προκαταρκτικών εξετάσεων του ενιαίου επιλογικού συ¬ 
στήματος των Ανωτάτων Στρατιωτικών Σχολών και των 
Σχολών Μονίμων Υπαξιωματικών, για τις οποίες επίσης 
έχουν δηλώσει προτίμηση και κρίθηκαν ικανοί, εξαιρούμε¬ 
νων των ιδιαίτερων απαιτήσεων, δεν προσέρχονται στις 
προκαταρκτικές εξετάσεις των Αστυνομικών Σχολών και 
προσκομίζουν στη Διεύθυνση Αστυνομικού Προσωπικού 
του Υπουργείου Δημόσιας Τάξης, μέσα στην προθεσμία 
διενέργειας αυτών, σχετική βεβαίωση από την αρμόδια 
Στρατιωτική Σχολή, στην οποία αναγράφεται και ο κωδικός 
τους. Όσοι προσκομίσουν βεβαίωση, ότι κρίθηκαν ικανοί 
για τις Στρατιωτικές Σχολές, θεωρούνται αυτοδικαίως ικα¬ 
νοί και για τις Αστυνομικές Σχολές. 

Άρθρο 6 

Αποκλεισμός υποψηφίων - Αποτέλεσμα εξετάσεων 

1. Οι υποψήφιοι που δεν κρίνονται ικανοί σε κάποια από 
τις προκαταρκτικές δοκιμασίες, δεν συνεχίζουν την εξέ¬ 
τασή τους στις υπόλοιπες. Γ ια αυτούς το αποτέλεσμα της 
εξέτασης ανακοινώνεται με τοιχοκόλληση σχετικού πί¬ 
νακα στα εξεταστικά κέντρα. 

2. Οι υποψήφιοι που δε θα παρουσιασθούν, με την επι¬ 
φύλαξη των διατάξεων της παραγράφου 8 του προηγου¬ 
μένου άρθρου, ή θα διακόψουν σε οποιοδήποτε στάδιο 
των προκαταρκτικών εξετάσεων ή δεν θα κριθούν ικανοί 
δεν έχουν δικαίωμα συμμετοχής στην επιλογή για τις 
Αστυνομικές Σχολές κατά την έκδοση των αποτελεσμά¬ 
των από το Υπουργείο Εθνικής Παιδείας και θρησκευμά¬ 
των και θεωρείται, ότι δεν έχουν δηλώσει αυτές. 

3. Με βάση τα αποτελέσματα των ανωτέρω εξετάσεων 
οι αρμόδιες Επιτροπές αποφαίνονται με απόφασή τους, 
που λαμβάνεται με απλή πλειοψηφία, για την ικανότητα ή 
μη των υποψηφίων, χωρίς να τους βαθμολογούν και συ¬ 
ντάσσουν πίνακες ικανών και μη ικανών προς κατάταξη, οι 
οποίοι υποβάλλονται στη Διεύθυνση Αστυνομικού Προσω¬ 
πικού του Υπουργείου Δημόσιας Τάξης. Στους πίνακες 
αναγράφεται και κωδικός από το δελτίο εξεταζομένου του 

υποψηφίου. 

4. Η Διεύθυνση Αστυνομικού Προσωπικού με τη βοή¬ 
θεια της Διεύθυνσης Πληροφορικής συντάσσει πίνακες 
■- 'ΚΊνών κατά κατηγορία και κατ’ αλφαβητική σειρά, στους 
οποίους συμπεριλομβάνοντι και όσοι κρίθηκαν ικανοί στις 
προκαταρκτικές εξετάσεις των Στρατιωτικών Σχολών και 
προσκόμισαν τη σχετική βεβαίωση. Οι πίνακες κυρώνο¬ 
νται από τον Αρχηγό της Ελληνικής Αστυνομίας και απο- 
στέλλονται στο Υπουργείο Εθνικής Παιδείας και θρη¬ 
σκευμάτων για την επεξεργασία και έκδοση των αποτελε¬ 
σμάτων. 

Αρθρο 7 

Κατάταξη επιλεγομένων 

1. Οι υποψήφιοι που περιλαμβάνονται στους πίνακες 
επιτυχόντων των Σχολών Αστυφυλάκων και Αξιωματικών 
του Υπουργείου Εθνικής Παιδείας και θρησκευμάτων κα¬ 
τατάσσονται στην Ελληνική Αστυνομία, ως δόκιμοι Αστυ¬ 
φύλακες ή δόκιμοι Υπαστυνόμοι, αντίστοιχα, με ονομα¬ 
στική διαταγή του Αρχηγού της Ελληνικής Αστυνομίας, 
αφού δώσουν τον προβλεπόμενο όρκο. 

2. Η κατάταξη γίνεται στην Αστυνομική Διεύθυνση ή 
Διεύθυνση Αστυνομίας, σε υπηρεσίες των οποίων οι υπο¬ 
ψήφιοι είχαν υποβάλει τα δικαιολογητικά. Με τη διαταγή 
κατάταξης καθορίζεται η ημερομηνία κατάταξης καθώς 
και η ημερομηνία παρουσίασης στις Σχολές για την έναρξη 
της εκπαίδευσης, 

3. Οι Υπηρεσίες στις οποίες γίνεται η κατάταξη, μετά τη 
λήξη της διαταγής κατάταξης, ενεργούν ως εξής: 

α) Ειδοποιούν, με αποδεικτικό, μέσω των κατά τόπους 
Αστυνομικών Τμημάτων, τους υποψήφιους που καλούνται 
για κατάταξη να μεταβούν σ’ αυτές την καθορισμένη με τη 
διαταξή του Αρχηγού ημερομηνία, προσκομίζοντας και τα 
δικαιολογητικά της παραγράφου 2 του άρθρου 3 του πα¬ 
ρόντος. 

β) Προβαίνουν στην κατάταξη των πσρουοιαζομόνων, 
συντάσσοντες για κάθε έναν από τους καταταασόμενους 
πρακτικό κατάταξης και ορκωμοσίας, καθώς και φύλλο 
Μητρώου. 

γ) Αναφέρουν στην αρμόδια Διεύθυνση του Υπουργείου 
Δημόσιας Τάξης τα ονοματεπώνυμα των καταταγέντων 
και των μη καταταγέντων για οποιοδήποτε λόγο. 

δ) Υποβάλλουν, ακολούθως, στην ίδια Διεύθυνση άλατα 
δικαιολογητικά κατάταξης των καταταγέντων, τα πρωτό¬ 
τυπα των πρακτικών κατάταξης και ορκωμοσίας και τα 
φύλλα Μητρώου. 

Την υποβλητική αναφορά κοινοποιούν: 

(1) Στη Σχολή Αστυφυλάκων ή Σχολή Αξιωματικών, κατά 
περίπτωση. 

(2) Στη Διεύθυνση Πληροφορικής του Υπουργείου Δη¬ 
μόσιας Τάξης. 

(3) Στη Διαχείριση Χρηματικού του Υπουργείου Δημό¬ 
σιας Τάξης, με δύο αντίγραφα ψύλλου Μητρώου. 

(4) Στα Στρατολογικά Γ ραφεία του τόπου γέννησης των 
καταταγέντων, με αντίγραφα πρακτικού κατάταξης και 
ορκωμοσίας, του φύλλου Μητρώου και του φύλλου πο¬ 
ρείας για τη Σχολή Αστυφυλάκων ή Αξιωματικών, κατά πε¬ 
ρίπτωση. 

(5) Στη Διεύθυνση Οικονομικών του Υπουργείου Δημό¬ 
σιας Τάξης, με αντίγραφα του πρακτικού κατάταξης και 
ορκωμοσίας και του φύλλου Μητρώου, για την ενημέρωση 
των οικείων Ασφαλιστικών Ταμείων. 

(6) Στα οικεία Τμήματα Ασφαλείας, με τα δελτία ταυτό¬ 


τητας των καταταγέντων. 

ε) Χορηγούν στους καταταγέντες φύλλο πορείας για τη 
Σχολή Αστυφυλάκων ή Αξιωματικών, κατά περίπτωση, 
προς εκπαίδευση. 

στ) Επιστρέφουν στους μη καταταγέντες για οποιοδή- 
ποτε λόγο τα δικαιολογητικά τους, πλην αυτών που συνέ¬ 
ταξε η Υπηρεσία. 

4. Με αιτιολογημένη απόφαση του Αρχηγού της Ελληνι¬ 
κής Αστυνομίας, που κοινοποιούνται στους ενδιαφερόμε- 
νους, διαγράφονται από τον πίνακα επιτυχόντων οι υπο¬ 
ψήφιοι που: 

α) Διαπιστώνεται ότι στερούνται έστω και ενός προς κα¬ 
τάταξη προσόντος ή δεν προσέρχονται προς κατάταξη 
μέσα στην οριζόμενη προθεσμία. 

β) Παραιτούνται πριν από την είσοδό τους στη Σχολή. 
Ος παραίτηση θεωρείται και η μη παρουσίασή τους στη 
Σχολή, σύμφωνα με τη διάταξη της περ. α’ του άρθρου 101 
του Π.Δ. 585/1985, όπως ισχύει κάθε φορά. 

5 Για την αντικατάσταση των ανωτέρω ή όσων παραιτη¬ 
θούν μέσα στο πρώτο μήνα από την κατάταξη, αποφασίζει 
ο Υπουργός Δημόσιας Τάξης και αναθέτει στον Αρχηγό 
της Ελληνικής Αστυνομίας να καλέσει άλλους υποψη¬ 
φίους, κατά δέσμη και κατηγορία, από τον πίνακα επιλα- 
χόντων και να προβεί στην κατάταξη αυτών, σύμφωνα με 
την προανεφερόμενη διαδικασία. Σε καμμία περίπτωση 
δεν είναι δυνατή η κατάταξη υποψηφίου, όταν έχει παρέλ- 
θει το ανώτατο όριο, το οποίο αποτελεί λόγο διακοπής της 
Φοίτησης. 

6. Αν οι επιλαχόντες, που ανήκουν στις ειδικές κατηγο¬ 
ρίες, δεν καλύπτουν το καθορισμένο ποσοστό, οι θέσεις 
που υπολείπονται συμπληρώνονται από υποψηφίους της 
γενικής κατηγορίας της ίδιας δέσμης. 

7, Σε περίπτωση που ισοβαθμούν υποψήφιοι και μετά 
την εφαρμογή των διατάξεων της παραγράφου 1 του άρ¬ 
θρου 29 του Ν. 2009/1992 (Α' 18), η σειρά καθορίζεται με 
κλήρωση που διενεργείται με μέριμνα της Διεύθυνσης 
Αστυνομικού Προσωπικού του Υπουργείου Δημόσιας Τά¬ 
ξης, παρουσία των ενδιαφερομένων. 

Αρθρο 8 

Μονιμοποίηση αστυφυλάκων 

Οι διατάξεις των άρθρων 12 έως 17 του Π.Δ. 496/1987 
(Α' 229), που αφορούν τη μονιμοποίηση αστυφυλάκων γε¬ 
νικών καθηκόντων, δεν εφαρμόζονται για όσους κατατάσ¬ 
σονται με το σύστημα των Γ ενικών Εξετάσεων, σύμφωνα 
με τις διατάξεις του Ν. 2226/1994 και του παρόντος δια¬ 
τάγματος. 

ΚΕΦΑΛΑΙΟ Γ 

ΑΣΤΥΝΟΜΙΚΟΙ ΥΠΟΨΗΦΙΟΙ ΑΞΙΩΜΑΤΙΚΟΙ 
Άρθρο θ 

Προσόντα αστυνομικών υποψηφίων δοκίμων Υπαστυνό- 
μων 

Δικαίωμα συμμετοχής στις Γενικές Εξετάσεις για τη 
Σχολή Αξιωματικών έχουν οι Αστυφύλακες, ΑρχκρΟλακες 
και Ανθυπαστυνόμοι που: 

α) Δεν υπερβαίνουν το 35ο έτος τής ηλικίας τους κατά 
την 31η Δεκεμβρίου του έτους διενέργειας των εξετά¬ 
σεων. Το ανώτερο όριο ηλικίας μειώνεται κάθε χρόνο διε¬ 
νέργειας των εξετάσεων, κατά ένα (1) έτος, μέχρι να φθά- 
σει τελικά στο 30 έτος. 

β) Είναι κάτοχοι τίτλου σπουδών που τους επιτρέπει τη 

συμμετοχή σε εξετάσεις για την εισαγωγή στα Α.Ε.Ι. της 
χώρας. 

γ) Έχουν υγεία και άρτια σωματική διάπλαση, διαπι- 
στούμενη από την αρμόδια υγειονομική επιτροπή, σύμ¬ 
φωνα με τις διατάξεις που ισχύουν κάθε φορά. 

δ) Έχουν ευμενή πρόταση των ιεραρχικά προϊσταμένων 
τους ότι έχουν τα απαιτούμενα προσόντα και διαγωγή. 

Άρθρο 10 

Δικαιολογητικά υποψηφίων 

1. Οι αστυνομικοί που επιθυμούν να συμμετάσχουν στις 
Γ ενικές Εξετάσεις πρέπει αφενός μεν να υποβάλλουν Μη¬ 
χανογραφικό Δελτίο στο αρμόδιο Λύκειο της περιοχής, 
όπου υπηρετούν και αφετέρου να υποβάλουν στις Υπηρε¬ 
σίες τους, που διοικούνται από Αξιωματικούς, μέσα στην 
προθεσμία που ορίζεται στην προκήρυξη, τα εξής δίκαιο- 
λογητικά: 

α) Αίτηση συμμετοχής. 

β) Υπεύθυνη δήλωση του άρθρου 8 του Ν. 1599/1986, 
ότι έχουν υποβάλλει Μηχανογραφικό Δελτίο. Στην ίδια δή¬ 
λωση αναφέρουν αν υπάγονται στις ειδικές κατηγορίες 
του άρθρου 42 του Ν. 1481/1984, αν επιθυμούν να κά¬ 
νουν χρήση του σχετικού δικαιώματος και δεν έχουν κάνει 
χρήση αυτού για την εισαγωγή τους σε άλλη Σχολή, συνο- 
δευόμενη από τα δικαιολογητικά του άρθρου 3 παρ. 1 
εδάφ. στ’ του παρόντος διατάγματος. 

Άρθρο 11 

Έλεγχος και υποβολή δικαιολογητικών - 
Προτάσεις ικανότητας υποψηφίων 

1. Οι Υπηρεσίες που δέχονται τα δικαιολογητικά συμμε¬ 
τοχής των υποψηφίων στις εξετάσεις: 

α) Ελέγχουν αυτά για την ακρίβεια, την πληρότητα, την 
ορθή σύνταξη και την εμπρόθεσμη υποβολή τους. 

β) Συντάσσουν για κάθε υποψήφιο πρόταση ικανότητας 
συμμετοχής στις εξετάσεις, λαμβάνοντας υπόψη την υπη¬ 
ρεσιακή απόδοση, το ζήλο και το ενδιαφέρον για την υπη¬ 
ρεσία, την πειθαρχικότητα και διαγωγή. 

Για τη σύνταξη των προτάσεων ικανότητας και τη γνω¬ 
μάτευση σ’ αυτές εφαρμόζονται ανάλογα οι διατάξεις για 
τη σύνταξη των εκθέσεων ικανότητας. Κάθε σχετική αμ¬ 
φιβολία αίρεται με διαταγή του Αρχηγού. 

γ) Υποβάλλουν, μέσα στην οριζόμενη με την προκήρυξη 
προθεσμία, τα δικαιολογητικά και τις προτάσεις ικανότη¬ 
τας στις οποίες επισυνάπτεται αντίγραφο του ατομικού βι¬ 
βλιαρίου των υποψηφίων Α' και Β' μέρους, εξαιρουμένων 
των αδειών, μεταθέσεων και μετακινήσεων, στις άμεσα 
προϊστάμενες Αστυνομικές Διευθύνσεις ή Διευθύνσεις 
Αστυνομίας, Ασφάλειας, Τροχαίας ή προς αυτές εξο- 
μοιούμενες Υπηρεσίες. 

Δικαιολογητικά που υποβάλλονται μετά την οριζόμενη 
στην προκήρυξη προθεσμία δεν γίνονται δεκτά. 

2. Οι Υπηρεσίες της παραγράφου 1 εδάφ. γ' του παρό¬ 
ντος άρθρου: 

α) Μεριμνούν για τη συμπλήρωση ή διόρθωση τυχόν ελ¬ 
λείψεων ή σφαλμάτων στα δικαιολογητικά. 

β) Υποβάλλουν στην αρμόδια Διεύθυνση του Υπουρ¬ 
γείου Δημόσιας Τάξης κσι μέσα οτην οριζόμενη από την 
προκήρυξη προθεσμία: 

(1) Συγκεντρωτικές ονομαστικές καταστάσεις, με αλ¬ 
φαβητική σειρά και σε δύο αντίτυπα, των υποψηφίων που 
κρίνονται ομόφωνα ως ικανοί για συμμετοχή στις εξετά¬ 
σεις. 


Όμοιες συγκεντρωτικές καταστάσεις υποβάλλονται για 
τους υποψηφίους οι οποίοι: 

(α) Υπέβαλαν δικαιολογητικά που δεν είναι πλήρη και 
κανονικά. 

(β) Ανήκουν σε ειδική κατηγορία από τις αναφερόμενες 
στο άρθρο 42 του Ν. 1481/1984. 

(2) Συγκεντρωτικές ονομαστικές καταστάσεις, με αλ¬ 
φαβητική σειρά και σε δύο αντίτυπα, μαζί με όλα τα δικαιο- 
λητικά των υποψηφίων που κρίνονται ομόφωνα ως μη ικα¬ 
νοί για συμμετοχή στις εξετάσεις ή για την ικανότητα των 
οποίων υπάρχει διαφωνία. 

Αρθρο 12 

Πίνακες ικανών και αποκλειστέων υποψηφίων 

1. Ο Αρχηγός της Ελληνικής Αστυνομίας, μετά τη συ¬ 
γκέντρωση όλων των απαιτοϋμενων στοιχείων: 

α) Αποφασίζει οριστικώς για κάθε περίπτωση, για τη 
συμμετοχή ή όχι στις Γενικές Εξετάσεις των υποψηφίων 
που κρίνονται από τους ιεραρχικά προϊσταμένους τους 
ομόφωνα ως μη ικανοί ή για την ικανότητα των οποίων 
υπάρχει διαφωνία. 

Για τον αποκλεισμό υποψήφιου από πς εξετάσεις λομ- 
βάνεται υπόψη η διάπραξη πειθαρχικού παραπτώματος, 
εφόσον τούτο μαρτυρεί προφανή διαφθορά χαρακτήρα ή 
αναξιοπρεπή διαγωγή ή αδιαφορία ή βαρειά αμέλεια περί 
την εκτέλεση των υπηρεσιακών καθηκόντων και η καθέξη 
διάπραξη πειθαρχικών παραπτωμάτων. 

β) Καταρτίζει πίνακες ικανών υποψηφίων για τη συμμε¬ 
τοχή στις εξετάσεις και αποκλειστέων από αυτές. 

γ) Κοινοποιεί τους πίνακες αυτούς, με διαταγή του, στις 
Υπηρεσίες της Ελληνικής Αστυνομίας. 

2. Οι πίνακες ικανών αποστέλλονται εγκαίρως στο 
Υπουργείο Εθνικής Παιδείας και θρησκευμάτων. 

Άρθρο 13 

Υγειονομική εξέταση αστυνομικών 
υποψηφίων δοκίμων Υπσστυνόμων 

1. Οι αστυνομικοί υποψήφιοι, οι οποίοι επιλέγησαν για 
τη Σχολή Αξιωματικών της Αστυνομικής Ακαδημίας, υπο¬ 
βάλλονται με μέριμνα αυτής, μετά την έκδοση των αποτε¬ 
λεσμάτων από το Υπουργείο Εθνικής Παιδείας και θρη¬ 
σκευμάτων και πριν κληθούν για φοίτηση, σε υγειονομικές 
εξετάσεις ενώπιον της αρμόδιας Ανωτάτης Υγειονομικής 
Επιτροπής (Α.Υ.Ε.), σύμφωνα με τα οριζόμενα στις διατύ 
ξεις για την Υγειονομική Υπηρεσία της Ελληνικής Αστυνο¬ 
μίας. 

2. Όσοι από αυτούς κριθούν ως μη ικανοί δεν καλούνται 
για φοίτηση και θεωρούνται αποτυχόντες. Για τη συμπλή¬ 
ρωση των κενών θέσεων καλούνται άλλοι υποψήφιοι από 
τον πίνακα επιλαχόντων. 

3. Ειδικά οι γυναίκες που κρίνονται μη ικανές λόγω κύη¬ 
σης ή λοχείας εισάγονται για φοίτηση στη Σχολή Αξιωματι¬ 
κών, είτε στην Ιδια εκπαιδευτική περίοδο, με τους περιο¬ 
ρισμούς της διάταξης της παρ. 8 του άρθρου 33 του Π.Δ. 
585/1985, όπως ισχύει κάθε φορά, είτε στην επόμενη, 
εφόσον κριθούν ικανές από την Α.Υ.Ε. και δεν απώλεσαν 
τα απαιτούμενα προσόντα, εκτός του ορίου ηλικίας. 

Αν στην τελευταία περίπτωση συντρέχει νέα κύηση ή 
λοχεία, εισάγονται για φοίτηση στη σχολή, το αργότερο 
την αμέσως επόμενη εκπαιδευτική περίοδο εφόσον κρι - 
θούν ικανές σύμφωνα με τα ανωτέρω. Μετά την αποφοί¬ 
τησή τους εντάσσονται, ανάλογα με τη βαθμολογία τους, 
στον πίνακα των συναδέλφων τους, με τους οποίους απο- 

φοιτούν μαζί. 

4. Για όσους από τους υποψηφίους πριν ονομασθούν 
δόκιμοι κωλύονται από την εκπαίδευση για λόγους υγείας 
έχουν ανάλογη εφαρμογή οι διατάξεις της παραγράφου 8 
του άρθρου 33 του Π.Δ. 585/1985, όπως ισχύει κάθε 
φορά. 

Άρθρο 14 

Είσοδος επιτυχόντων στη Σχολή 

1. Οι εισαγόμενοι παρουσιάζονται στη Σχολή εντός της 
προθεσμίας που καθορίζεται με τη διαταγή του Αρχηγού 
και φέρουν μαζί τους τα οριζόμενα είδη. Οι κριθέντες ικα¬ 
νοί ονομάζονται δόκιμοι Υπαστυνόμοι με διαταγή του Διοι¬ 
κητή της Σχολής από την επόμενη ημέρα της λήξης της 
υγειονομικής εξέτασης όλων των υποψηφίων. 

2. Αν υποψήφιος, από την υποβολή της κατά το άρθρο 
11 του παρόντος πρότασης ικανότητας, μέχρι την προη¬ 
γούμενη ημέρα της ονομασίας του ως δοκίμου Υπαστυνό- 
μου, απώλεσε έστω και ένα από τα προβλεπόμενα από τις 
διατάξεις του παρόντος προσόντα, διαγράφεται από τον 
πίνακα επιτυχόντων με αιτιολογημένη απόφαση του Αρχη¬ 
γού της Ελληνικής Αστυνομίας, που κοινοποιείται στον εν¬ 
διαφερόμενο και στην Υπηρεσία του. 

3. Αν μέσα στον πρώτο μήνα από την ημερομηνία κατά¬ 
ταξης κενωθούν, για οποιοδήποτε λόγο, θέσεις, ο Υπουρ¬ 
γός Δημόσιας Τάξης, μετά από πρόταση του Διοικητή της 
Σχολής, αποφασίζει την εισαγωγή ισάριθμων υποψηφίων 
κατά οειρά επιτυχίας από τον πίνακα επιλαχόντων και σύμ¬ 
φωνα με τον καθοριζόμενο, κατά δέσμη και κατηγορία, 
αριθμό εισακτέων. 

4. Δόκιμος Υπαστυνόμος που εισάγεται στη Σχολή βά¬ 
σει ψευδών ή ανακριβών δικαιολογητικών, εκτός από τις 
τυχόν ποινικές ευθύνες που έχει, αποβάλλεται από τη 
Σχολή, σύμφωνα με τις διατάξεις του Κανονισμού Εκπαί¬ 
δευσης. 

5. Οι διατάξεις των παραγράφων 6 και 7 του άρθρου 7 


του παρόντος διατάγματος εφαρμόζονται ανάλογα και για 
τους αστυνομικούς υποψηφίους. 

ΚΕΦΑΛΑΙΟ Δ' 

ΜΕΤΑΒΑΤΙΚΕΣ - ΤΕΛΙΚΕΣ ΔΙΑΤΑΞΕΙΣ 
Άρθρο 15 

Μεταβατικές διατάξεις 

Κατά τις Γενικές Εξετάσεις του έτους 1996 για τη 
Σχολή Αξιωματικών μπορούν να συμμετάσχουν και οι 
αστυνομικοί που δεν υπερβαίνουν το 36ο έτος της ηλικίας 
τους κατά την 31 ην Δεκεμβρίου του έτους διενέργειας 
των εξετάσεων. 

Άρθρο 16 
Γενικές διατάξεις 

Οι διατάξεις του παρόντος διατάγματος εφαρμόζονται 
για όσους κατατάσσονται με το σύστημα των γενικών εξε¬ 
τάσεων, σύμφωνα με τις διατάξεις του Ν. 2226/1994. 

Άρθρο 17 

Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 29 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΔΗΜΟΣΙΑΣ ΤΑΞΗΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 

